b'\n_START_ARTICLE_\nSlehernik\n_START_PARAGRAPH_\nSlehernik je naslov ve\xc4\x8d dramskih del, ki izvirajo iz srednjeve\xc5\xa1ke moralitete z alegori\xc4\x8dno predstavitvijo pogojev za vstop v raj._NEWLINE_Ohranjeni sta dve besedili zgodnjih verzij moralitete. Nizozemska (flamska) Elckerlijc iz leta 1470 (tiskano leta 1495 po tem, ko je leta 1985 bila nagrajena v Antwerpnu) in angle\xc5\xa1ka The Somonyng of Everyman._NEWLINE_Danes je najbolj znana igra Jedermann nem\xc5\xa1kega avtorja Huga von Hoffmannsthala, je bila premierno postavljena leta 1911 v Berlinu. Od leta 1920 igro vsako leto uprizarjajo na Salzbur\xc5\xa1kem festivalu._NEWLINE_Po zgledu poznosrednjeve\xc5\xa1kih misterijev je v igri glavna oseba simboli\xc4\x8dni Vsakdo (Slehernik/ Elckerlijc/ Everyman/ Jedermann/ Homulus/ Hecastus), nastopajo pa tudi Bog in alegori\xc4\x8dne podobe smrti, bogastva, vere in drugih abstraktnih pojmov. Slehernik je bogatin, ki se nepri\xc4\x8dakovano soo\xc4\x8di z bo\xc5\xbejo deklo Smrtjo. Prosi za pomo\xc4\x8d \xc5\xbeivljenjske sopotnike, ki naj bi \xc5\xa1li z njim in spregovorili zanj dobro besedo za vstop v raj. Odklonijo mu zvesti slu\xc5\xbeabnik, vsi prijatelji in sorodniki, tudi denar ga ne spremljal do groba. Edina zvesta spremljevalca sta Dobra dela in Vera, ki mu po izpovedi in kesanju za storjene grehe odpreta vrata v raj._NEWLINE_Hofmannsthalovega Slehernika je v sloven\xc5\xa1\xc4\x8dino prevedel Oton \xc5\xbdupan\xc4\x8di\xc4\x8d. Premiera Slehernika v \xc5\xbdupan\xc4\x8di\xc4\x8devem prevodu je bila v ljubljanski Drami 26. aprila 1931._NEWLINE_Slovenski igralec in kantavtor Iztok Mlakar je v sodelovanju z re\xc5\xbeiserjem Vitom Tauferjem ustvaril komi\xc4\x8dno spevoigro Sljehernik, ki je do\xc5\xbeivela krstno uprizoritev leta 2011 in bila ve\xc4\x8dkrat uspe\xc5\xa1no uprizorjen . V tej verziji se za Sljehernika kon\xc4\x8dno zavzame \xc5\xbeena in mu zagotovi podalj\xc5\xa1anje bivanja na tem svetu.'